
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 25  februarie 2009               

Pl-x  40 /2009                     


A V I Z

asupra  propunerii legislative privind creşterea capacităţii administrative şi a performanţelor autorităţilor şi instituţiilor publice
                 În conformitate cu prevederile art.95  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind creşterea capacităţii administrative şi a performanţelor autorităţilor şi instituţiilor publice, trimisă cu adresa nr.Pl-x 40 din 02.02.2009  şi înregistrată cu nr.31/108 din 03.02.2009.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională. 
                Senatul, în calitate de primă Cameră sesizată, a respins  propunerea legislativă în şedinţa din 22 decembrie 2008.

 Potrivit prevederilor art.61 din Regulamentul Camerei Deputaţilor, republicat, Comisia a dezbătut iniţiativa legislativă  în şedinţa din  25  februarie  2009.

Propunerea legislativă are ca obiect de reglementare instituirea unor dispoziţii care să conducă la creşterea capacităţii administrative şi a performanţelor autorităţilor şi instituţiilor publice, în domenii precum: realizarea politicilor publice, a programelor şi proiectelor aferente acestora, realizarea obiectivelor organizaţionale corespunzătoare aplicării legilor, hotărârilor Guvernului şi ordinelor miniştrilor, îndeplinirea indicatorilor calitativi şi cantitativi de performanţă ai politicilor publice, programelor şi proiectelor derulate.
Membrii comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ nr.1152/29.09.2008 şi punctul de vedere al Guvernului, transmis cu adresa nr.1953 din 21.08.2008, prin care nu susţine adoptarea acestei iniţiative legislative, în forma prezentată.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.
În raport de obiectul şi conţinutul reglementării,  propunerea legislativă  face parte din categoria legilor ordinare. 
                                  PREŞEDINTE,                           SECRETAR,

